recursal/SuperWikiNEXT-32B huggingface dataset:
**מגע של מלאכים** היא סדרת דרמה אמריקאית ששודרה במשך תשע עונות בין 1994–2003. הסדרה עוקבת אחרי מלאכים שנשלחים לעזור לבני אדם בעיתות משבר. הסדרה נוצרה על ידי ג'ון מאסוס והופקה על ידי מרתה ווילאמס. הסדרה שודרה בסי בי אס, ולאחר מכן עברה סינדיקציה לרשתות נוספות.

בישראל שודרה הסדרה בערוץ 2 במשך מספר עונות.

עלילה
-----

הסדרה עוקבת אחרי מוניקה, מלאכית שנשלחת על ידי אלוהים לעולם בני האדם כדי לעזור להם. מוניקה מוגדרת כעובדת שטח (case worker). היא נשלחת לאדם שזקוק לה, משתלבת בחייו בצורה כל שהיא, ולומדת להכיר אותו. במהלך כל פרק הקשיים צפים, ואז ברגעי השבירה מוניקה מתגלה כמלאך ומספרת לאדם שאלוהים אוהב אותו. למוניקה יש מפקחת, טס, שעוזרת לה במשימותיה, ומלמדת אותה כיצד לעזור לאנשים. במהלך העונה שנייה מצטרף לצוות אנדרו שהוא מלאך מוות. הוא מופיע לרוב ברגעים בהם האדם עומד למות ומנחם אותו. שלושתם ביחד עוזרים לאנשים לעבור משברים שונים. לפעמים מצטרפים אליהם מלאכים אחרים כדי לעזור, לפעמים יש גם הופעות של השטן, או של שליחים שלו. בפרקים אלה נוצרת תחרות, בין השטן לבין מוניקה וחבריה. במהלך תשע העונות הסדרה נגעה בהמון נושאים כמו מוות, מחלה, בעיות במשפחה. חלק מהפרקים עוסקים בנושאים שנויים במחלקות כגון הפלות, או מחקר בתאי גזע. בעונות שמינית ותשיעית מצטרפת לקבוצה גלוריה, שהיא מלאכית חדשה, שאלוהים יצר. הסדרה מסתיימת עם קידומה של מוניקה לתפקיד מפקחת, והפרידה של הצוות אחד מהשני. הדגש בסדרה הוא על שתי אמיתות, החשיבות של האמת, ואהבתו האין סופית של האל. אלו הבשורות שמוניקה מעניקה לאנשים שהיא עוזרת להם. בשורות אלה מנחמות אותם.

דמויות
------

* רומה דאוני- מוניקה
* דלה ריס- טס
* ג'ון דאי- אנדרו (עונה שנייה והלאה)
* ואלרי ברטינלי- גלוריה (עונות שמינית ותשיעית)
* אלכסיס קרוז- רפאל
* פול וינפילד- סם (הארכימלאך)
* צ'ראלס רוקט- אדם (מלאך המוות בעונה ראשונה)
* רנדי טראוויס- ווין
* יסמין גאי- קתלין

בסדרה הופיעו מספר שחקנים אורחים מוכרים, כגון מנדי פטינקין, דייוויד אוגדן סטיירס וג'ון שניידר שהופיעו בתפקיד השטן, סינתיה ניקסון, מריון רוס, מאיה אנג'לו, קירק דאגלס, מליסה גון הארט ביל קוסבי רוברט ריצ'רד וזאכרי קווינטו כל אחד הופיע בפרק כמשימה של מוניקה. סלין דיון, ומוחמד עלי גילמו את עצמם, אן סינק הופיעו כנגני רחוב, ובפרק מיוחד נגד גזענות, הופיעה כעצמה רוזה פארקס.

הצלחה מסחרית
------------

הסדרה זכתה להצלחה מסחרית. היא נחשבה לסדרה על הרייטינג הגבוה ביותר של רשת CBS. הסדרה והשחקניות בה היו מועמדות 11 פעמדים לפרס אמי לסדרת דרמה. למרות מועמדויות רבות הסדרה מעולם לא זכתה. הביקורות של הסדרה היו ברובם חיוביות.

ראו גם
------

* הדרך לגן העדן

קישורים חיצוניים
----------------

* 

* אתר האינטרנט הרשמי של מגע של מלאכים

* "מגע של מלאכים", במסד הנתונים הקולנועיים IMDb (באנגלית)

* "מגע של מלאכים", באתר Metacritic (באנגלית)

* "מגע של מלאכים", במסד הנתונים הקולנועיים KinoPoisk (ברוסית)

הערות שוליים
------------

1. ↑  "Top TV Shows For 1999-2000 Season". Variety. 6 באוגוסט 2000. נבדק ב-22 במרץ 2010. `{{cite news}}`:  (עזרה)
2. ↑  IBDM אתר ביקורות עבור הסדרה מגע של מלאכים

|  |  |  |
| --- | --- | --- |
| **הקודם**:**1996–1997: סמויה בניו יורק** | **פרס NAACP Image – סדרת הדרמה הטובה ביותר** **1998–2000: מגע של מלאכים** | **הבא**:**2001: עיר של מלאכים** |
**מערכת זה"ב** (ראשי תיבות של **ז**יכוי **ה**עברות יומניות **ב**זמן אמת, באנגלית: **RTGS - Real Time Gross Settlement**) היא מערכת בנקאית המאפשרת לבצע העברת כספים מחשבון בנק אחד לאחר באופן מיידי, באמצעות מספר חשבון ייחודי (**מספר זה"ב**) שנוצר לכל חשבון התואם למערכת. הרשם הרשמי של מספרי זה"ב הוא האגודה העולמית לתקשורת פיננסית בין בנקאית (SWIFT).

**מספר זה"ב** (באנגלית: **IBAN** ראשי תיבות של **International Bank Account Number**) הוא תקן בינלאומי ISO 13616 המציין באופן ייחודי את מספר חשבון הבנק, מספר הסניף, זיהוי הבנק והמדינה בה מתנהל החשבון. בישראל מורכב המספר מ-23 תווים, הכוללים את קוד המדינה, את מספר הבנק, את מספר הסניף, את מספר חשבון הבנק של הלקוח, וכן ספרות ביקורת. מספר התווים מהם מורכב המספר משתנה ממדינה למדינה.

אימוץ בינלאומי
--------------

אימוץ מערכת IBAN ו-SEPA, נכון לאוקטובר 2023.  
 
כחול כהה: מדינות שבהן האירו הוא מטבע המדינה.  

תכלת: מדינות המשתמשות ב-SEPA.  

אדום: מדינות שבהן מבנה IBAN רשום ב-SWIFT.  

כתום: מדינות שבהן מוגדר מבנה IBAN.
המערכת אומצה בעיקר באירופה ובמזרח התיכון, כאשר מדינות נוספות מאזורים גאוגרפיים אחרים בוחנות את התקן את השפעתו על מערכת הבנקאות שלהן בעקבות אימוץ המערכת.

בתוך האזור הכלכלי האירופי כל המדינות חייבות להשתמש במערכת, ועל פי החלטת הפרלמנט האירופי, עד פברואר 2014 כל מדינות גוש האירו היו חייבות להחליף את המערכות הלאומיות שלהן ולעבור לבצע העברות בנקאיות רק באמצעות מערכת SEPA (אזור תשלומים אירופי אחיד, Single European Payments Area), שבה נעשה שימוש בלעדי במספרי זה"ב.

בישראל המערכת נכנסה לשימוש ב-3 בספטמבר 2007, והיא פועלת בכל הבנקים (למעט בנק הדיגטלי פפר) ומאפשרת לבצע העברות כספים בין כל החשבונות בכל הבנקים (למעט בנק פפר). העברה שמתבצעת באמצעות מערכת זה"ב היא סופית ואינה ניתנת לביטול. העברות בין חשבונות המתנהלים בבנקים בישראל מתבצעות באותו יום עסקים.

החל מ-4 ביולי 2007 כל העברת כספים בשקלים המתבצעת בין חשבונות בבנקים ישראליים בסכום של 3 מיליון ש"ח ומעלה חייבת להתבצע באמצעות מערכת זה"ב. בסכום הנמוך מ-3 מיליון ש"ח, ניתן היה לבחור לבצע העברת זה"ב. החל מ-10 ביוני 2010 הוחלט כי סכום הגבוה ממיליון ש"ח חייב יהיה להיסלק באמצעות המערכת.

מבנה
----

לכל מדינה מבנה שונה בהתאם למערכת הבנקאות הלאומית שלה. בישראל, למשל, מבנה חשבון הבנק הייחודי הוא כדלהלן: **`ILkk BBBN NNCC CCCC CCCC CCC`**, כאשר האותיות **k** מציינות ספרות ביקורת, האותיות **B** מסמנות את מספר הבנק, האותיות **N** את מספר הסניף, והאותיות **C** - את מספר החשבון (13 ספרות המתחילות באפסים).

| מדינה | דוגמה למספר זהב |
| --- | --- |
| יוון | `GR16 0110 1250 0000 0001 2300 695` |
| בריטניה | `GB29 NWBK 6016 1331 9268 19` |
| ערב הסעודית | `SA03 8000 0000 6080 1016 7519` |
| שווייץ | `CH93 0076 2011 6238 5295 7` |
| ישראל | `IL62 0108 0000 0009 9999 999` |

ראו גם
------

* סוויפט קוד

קישורים חיצוניים
----------------

ויקישיתוף מדיה וקבצים בנושא **מספר זה"ב** בוויקישיתוף
* מערכת זה"ב - בנק ישראל
* בנק ישראל - סימולטור IBAN

הערות שוליים
------------

1. ↑  ‏מכתב הממונה על החשבות ומערכות תשלומים וסליקה בבנק ישראל בנושא העברת כספים במס"ב
שגיאות פרמטריות בתבנית:עיתון   
שימוש בפרמטרים מיושנים [ תמונה ] 

**ביואינפורם** (באנגלית: **BioInform**) היה כתב עת ישראלי שראה אור בשנים 2009–2011 ופנה לחוקרים בתחומי מדעי החיים וכן ליזמים, לאנליסטים ולמנהלים. כתב העת שילב מאמרים עדכניים, פרי עטם של חוקרים ישראלים, לצד ראיונות עם חוקרים ומנהלים ומדורים שעסקו בתחומים כביואינפורמטיקה, ביוטק בשוק ההון, יזמות, פטנטים וטיפים בביולוגיה מולקולרית. המגזין אפשר לחוקרים ישראלים להציג את מחקריהם בעברית בפני קהל רחב של חוקרים ממגוון תחומים, שילב תכנים מן האקדמיה ומן התעשייה ושימש במה לדיון בסוגיות מדעיות ומקצועיות.

תכנים בולטים
------------

כתב העת הקדיש גיליונות נושא לתחום תאי גזע, שימושיהם הרפואיים הקיימים והעתידיים והסוגיות הביואתיות הכרוכות בהם; ולתחום הריפוי ברמת ה-DNA ובכלל זה ריפוי גני וריפוי אפיגנטי. במגזין ראתה אור גם סקירה מקיפה בנושא הסינתזה של גנום מלאכותי ומשמעויותיה.
בסדרת "דיוקן", ראיונות עם דמויות מרכזיות בתחום מדעי החיים בישראל, הופיעו ראיונות עם פרופ' בת שבע כרם, עם דוד צור מנכ"ל חברת קמהדע, עם ד"ר רון בבקוב מנכ"ל חברת ביונדווקס ועם רותי אלון, יו"רית האיגוד הישראלי למדעי החיים ושותפה בקרן ההון סיכון פיטנגו.

מבנה המגזין
-----------

גיליון אפריל 2011
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
"ביואינפורם" היה רבעון בהיקף של כ-48 עמודים, שהופץ (חינם) בכ-8,000 עותקים.
הגיליון כלל על פי רוב מאמר אחד או יותר של מדען שהציג את עבודתו המדעית או סקירות מקיפות של תחומי מחקר, ריאיון מסדרת "דיוקן" עם דמות מרכזית מן התעשייה או מן האקדמיה, כתבות בנושאים מקצועיים, מדורים קבועים וסקירות של כנסים וימי עיון.
כמה מהמדורים בכתב העת היו:

* "יזם על הבנץ'", מדורו של אורי יוגב שהציג את סיפורה של יזמות הביוטק אתרוג.
* "ביושוּק", מדורו של עידו צביקל שעקב אחר תחום הביוטק בשוק ההון.
* "דרוש ביוטכנולוג", מדור הקריירה של ליזי-שוב לונדון.
* "קוראים ברצף", מדורו של פרופ' ניר בן-טל על ביואינפורמטיקה.
* "טיפים על קצה הטיפ", עצות לעבודת מעבדה בביולוגיה מולקולרית מאת ד"ר יבגני ברדיצ'בסקי.
* "רשם הפטנטים", מדורו של ד"ר דוד מנצ'ר.
* "מידע פְּנִים", חדשות התעשייה מאת יובל אלמוגי.
* "סטודנטים כותבים", מדור שבו כתבו מדי גיליון תלמיד או תלמידת מחקר, מתלמידי מוסמך ועד פוסט-דוקטורט, על התנסויותיהם כחוקרים צעירים.

מערכת כתב העת
-------------

עורכת המגזין הייתה שלומית עוזיאל, ויועציו המדעיים היו פרופ' אילנה גוזס מהפקולטה לרפואה באוניברסיטת תל אביב, ד"ר עידן טמיר, יועץ בכיר ב-VBCC, ופרופ' עודד שוסיוב מהפקולטה לחקלאות, מזון וסביבה באוניברסיטה העברית.
מו"ל המגזין הייתה חברת אלון-טל הפקות בע"מ.

קישורים חיצוניים
----------------

* ביואינפורם בקטלוג הספרייה הלאומית
**LK-99** הוא חומר אפור שחור שיוצריו טוענים שהוא מוליך-על בטמפרטורת החדר ובלחץ אטמוספירי. ל-LK-99 יש מבנה משושה שהשתנה מעט מעופרת אפטיט ונטען שהוא מתפקד כמוליך-על מתחת ל-127 מעלות צלזיוס. החומר נחקר על ידי צוות של חוקרים קוריאנים: סוקביי לי, ג'י-הון קים ומספר חוקרים נוספים מהמכון קוריאה למדע וטכנולוגיה (KIST).

נכון ל-26 ביולי 2023, אין עדיין אישור ממקור חיצוני לכך שהחומר אכן מציג תכונות של מוליכות על. תהליך הסינתוז של LK-99 טרם עבר ביקורת של פרסום מאמר בכתב עת שעורך ביקורת עמיתים. המאמר פורסם לראשונה ב-ArXiv בתור עותק קדם-דפוס וסומן על ידי יוצריו כלא-שלם.

תרכובת כימית
------------

ההרכב הכימי של LK-99 הוא בקירוב Pb 9 Cu(PO 4) 6 O כך - בהשוואה לעופרת-אפטיט טהור (Pb10 (PO 4) 6 O) - כרבע מיוני Pb(II) במיקום 2 של מבנה האפטות מוחלפים ביוני נחושת.

שם התרכובת
----------

השם LK-99 הוא מראשי התיבות של המגלה לי וקים, ומשנת הגילוי (1999).זוג החוקרים עבד במקור עם פרופסור צ'וי דונג-שיק (최동식) באוניברסיטת קוריאה בשנות ה-90.

היסטוריית פרסום
---------------

מאמר ראשוני הוגש ל-Nature בשנת 2020, אך נדחה. מחקר שהוצג באופן דומה על מוליכים בטמפרטורת החדר מאת Ranga P. Dias פורסם ב-Nature מוקדם יותר באותה שנה, והתקבל בספקנות. המאמר של דיאס חזר בו בשנת 2022 לאחר שנמצא כי נתוניו זויפו.

לי וקים הגישו בקשת פטנט ב-2021 שפורסמה ב-3 במרץ 2023. בקשה לסימן מסחרי קוריאני עבור "LK-99" הוגשה ב-4 באפריל 2023 על ידי Q-Centre.

סדרה של פרסומים אקדמיים המסכמים ממצאים ראשוניים יצאה בשנת 2023, עם סך של שבעה מחברים על פני ארבעה פרסומים. הפרסום הראשון הופיע ב-arXiv ב-22 ביולי, ומפרט את Young-Wan Kwon, CTO לשעבר Q-Centre, כמחבר שלישי. טרום טרום שני רשום כסופר השלישי Hyun-Tak Kim, לשעבר חוקר ראשי במכון המחקר האלקטרוניקה והטלקומוניקציה ופרופסור ב-William & Mary.

תגובת הקהילה המדעית
-------------------

מדעני חומרים וחוקרי מוליכי-על הגיבו בספקנות. למוליכי העל בטמפרטורה הגבוהה ביותר בזמן הפרסום הייתה טמפרטורה קריטית של 250 קלווין (-20 צלזיוס), ורק בלחצים של מעל 170 ג'יגהפסקל.

נכון ליולי 2023, הניסוי לא שוחזר, למרות הניסויים הראשוניים שהושלמו ב-2020. לאחר שקיבלו תשומת לב ציבורית ביולי 2023, כמה קבוצות ומעבדות עצמאיות החלו לנסות לשחזר את הסינתזה.

קישורים חיצוניים
----------------

* 

* אתר האינטרנט הרשמי של LK-99 (בקוריאנית)

ויקישיתוף מדיה וקבצים בנושא **LK-99** בוויקישיתוף
* תיאור הגילוי
* ספקות לגבי הגילוי
**מייקל לייגרטווד** (באנגלית: **Mikele Leigertwood**; נולד ב-12 בנובמבר 1980) הוא כדורגלן עבר אנגלי-אנטיגואי ששיחק בעמדת הקשר.

קריירת מועדונים
---------------

נולד ברובע אנפילד שבלונדון. לייגרטווד התחיל לשחק כדורגל בקבוצת הנוער של וימבלדון. בסיום עונת 2001/2002 בהפסד 1-0 נגד בארנסלי. בנובמבר 2001 הושאל ללייטון אוריינט עד לסיום העונה. ערך את הופעת הבכורה שלו בניצחון 0-3 נגד אוקספורד יונייטד.

בתחילת עונת 2002/2003, לייגרטווד התחיל לבסס את עצמו באחת עשרה הפותחת של הקבוצה. ב-1 באוקטובר 2002 כבש את שערו הראשון בווימבלדון נגד פורטסמות' בגביע הליגה.

בינואר 2004 חתם בקריסטל פאלאס תמורת 155 אלף פאונד. ב-14 בפברואר 2004 ערך את הופעת הבכורה שלו בקבוצה בניצחון 3-6 נגד סטוק סיטי. היה שותף לעלייה של המועדון לפרמייר ליג. ב-22 בינואר 2005 הבקיע את שער הבכורה שלו במועדון במשחק נגד טוטנהאם הוטספר. 

בקיץ 2006 חתם לשלוש שנים בשפילד יונייטד. לייגרטווד הפך עד מהרה לשחקן הרכב בקבוצה אולם בתחילת דצמבר של אותה שנה נפצע. לייגרטווד אמנם חזר לשחק כעבור כחודש, אך כעבור זמן קצר נפצע בקרסול.

ב-31 באוגוסט 2007 לייגרטווד חתם בקווינס פארק ריינג'רס תמורת 900 אלף פאונד. יממה לאחר מכן ערך את הופעת הבכורה שלו בקבוצה בהפסד 3-0 לסאות'המפטון. ב-15 בספטמבר הבקיע את שער הבכורה שלו בקבוצה בתיקו 1-1 נגד לסטר סיטי. שבוע לאחר מכן הורחק בתיקו 1-1 נגד ווטפורד. ב-27 בדצמבר הורחק בפעם השנייה בהפסד 2-1 לפלימות' ארגייל, דבר שהביא להרחקו לשלושה משחקים נוספים. ב-2 במרץ 2008 הבקיע צמד בניצחון 0-3 נגד סטוק סיטי.

ב-23 בנובמבר 2010 הושאל לתקופה של חודשיים לרדינג. 4 ימים לאחר מכן ערך את הופעת הבכורה שלו בתיקו 0-0 נגד לידס יונייטד. בתום החודשיים, האריך את תקופת השאלתו לרדינג עד לסיום העונה. ב-29 בינואר 2011 הבקיע את השער הראשון שלו במועדון במשחק נגד סטיבנאג' במסגרת הגביע האנגלי. שבוע לאחר מכן הורחק לאחר שהיכה שחקן יריב והורחק לשלושה משחקים. במאי 2011 חתם בקבוצה על חוזה לשלוש שנים. בעונה זו, לייגרטווד היה שותף לחזרה של המועדון לפרמייר ליג אחרי 4 שנים. ב-27 באוקטובר 2012 הבקיע את שער הבכורה שלו בפרמייר ליג בתיקו 3-3 נגד פולהאם.

ביולי 2014 חתם בנוטינגהאם פורסט, אך נפצע עוד בטרם החלה העונה ולא שב לשחק.

קריירה בינלאומית
----------------

ביוני 2008 זומן לראשונה לסגל נבחרת אנטיגואה וברבודה. ב-28 באוקטובר 2008 ערך את הופעת הבכורה שלו בנבחרת בהפסד 3-2 לטרינידד וטובגו. במשחק הבא שנערך נגד גיאנה הבקיע את שער הבכורה שלו בנבחרת.

לאחר הפרישה
-----------

זמן קצר לאחר הפרישה מונה למאמן מכבי לונדון ליונס. בשנת 2016 חזר לאקדמיה של רדינג.

אימן את נבחרת אנגליה במכביה העשרים.

בשנת 2021 מונה למאמן נבחרת אנטיגואה וברבודה.

תארים
-----

קריסטל פאלאס
* פלייאוף העלייה לפרמייר ליג: 2004

קווינס פארק ריינג'רס
* פוטבול ליג צ'מפיונשיפ: 2010/2011

רדינג
* פוטבול ליג צ'מפיונשיפ: 2010/2011

קישורים חיצוניים
----------------

ויקישיתוף מדיה וקבצים בנושא **מייקל לייגרטווד** בוויקישיתוף

* פרופיל, באתר Transfermarkt
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt

הערות שוליים
------------

1. ↑  מערכת ONE, ‏מייקל לייגרטווד יאמן את נבחרת אנגליה במכביה, באתר ONE‏, 9 במאי 2017
**אז'ן מאנה** (בצרפתית: **Eugène Manet**;‏ 21 בנובמבר 1833 – 13 באפריל 1892) היה צייר צרפתי. הוא לא זכה למוניטין הגבוה של אחיו הבכור אדואר מאנה או אשתו ברת מוריזו, והקדיש הרבה ממאמציו לתמוך בקריירה של אשתו.

ביוגרפיה
--------

מאנה היה האמצעי בין שלושת בניו של אוגוסט מאנה, פקיד במשרד המשפטים הצרפתי. הוא נולד בפריז, 22 חודשים אחרי אחיו הבכור אדואר בינואר 1832, ו-16 חודשים לפני אחיו הצעיר גוסטב במרץ 1835. הוא נקרא על שם אמו יוג'ני-דזירה (לבית פורנייה). האחים אדואר ואז'ן למדו שיעורי פסנתר אצל סוזן לנהוף משנת 1849, שבסופו של דבר היא התחתנה עם אדואר בשנת 1863.

הוא שירת בצבא הצרפתי, ואז למד משפטים, אך לא הלך בעקבות אביו. הוא נסע עם אדואר לאיטליה בשנת 1853 כדי ללמוד ציור בפירנצה, ונציה ורומא.

ברת מוריזו, אשתו פיתחה מערכת יחסים קרובה עם אדואר מאנה משנת 1868, אך הם לא יכלו לממש את אהבתם. במקום זאת, היא התחתנה עם אז'ן בפאסי ב־22 בדצמבר 1874 (ייתכן והיו אלה נישואי נוחות). מתנת החתונה שלהם מאת אדגר דגה הייתה דיוקנו של אז'ן מאנה. נולדה להם בת אחת, ג'ולי מאנה, שנולדה ב-14 בנובמבר 1878.

מאנה צויר על ידי אחיו בציוריו בין היתר בשנת 1862 בציור "מוזיקה בגני הטווילרי", וכנראה היה זה שדיגמן את הדמות הגברית המופיעה בציור ארוחת בוקר על הדשא משנת 1863 או אולי האח גוסטב מאנה. הוא צויר גם מספר פעמים על ידי אשתו.

כמו אחיו אדואר, גם לאז'ן הייתה אהדה פוליטית רפובליקנית. בשנת 1889 הוא פרסם רומן אוטוביוגרפי למחצה, "קורבנות!". הוא סבל מבריאות משנת 1891 ומת בפריז בשנה שלאחר מכן. הוא הותיר אחריו את אשתו ובתו. מוריזו עצמה נפטרה בשנת 1895. אחיו הגדול אדואר נפטר בשנת 1883 ואחיו הצעיר גוסטב בשנת 1884.

גלריה
-----

* ברת מוריזו, "אז'ן מאנה ובתו (ג'ולי מאנה) בבוגיבל," 1881ברת מוריזו, "אז'ן מאנה ובתו (ג'ולי מאנה) בבוגיבל," 1881
* קברם של אז'ן מאנה וברת מוריזו ודיוקן של אדואר מאנה בבית העלמין פאסיקברם של אז'ן מאנה וברת מוריזו ודיוקן של אדואר מאנה בבית העלמין פאסי
* פרטי מצבהפרטי מצבה

קישורים חיצוניים
----------------

ויקישיתוף מדיה וקבצים בנושא **אז'ן מאנה** בוויקישיתוף
**סן מרקו** (באיטלקית: **San Marco**) הוא פסל שיש של הפסל דונטלו, שהושלם בין השנים 1411–1413 ומתאר את מרקוס המבשר. הפסל מוצג במוזיאון אורסנמיקלה בפירנצה.

היסטוריה
--------

עותק המוצב במיקום המקורי
הפסל הוזמן בשנת 1409 על ידי גילדת האורגים של פירנצה עבור גומחה שנחצבה בקיר החיצוני של כנסיית אורסנמיקלה. הוא הראשון מתוך שלושה פסלים אשר הגילדה הזמינה מדונטלו. גוש השיש הועבר לרשותו של האמן בשנת 1411 והפסל הוצב בגומחה בשנת 1413.

על פי היסטוריון האמנות ג'ורג'ו וזארי, המתייחס לפסל בספרו חיי הציירים, הפסלים והאדריכלים הדגולים ביותר, גילדת האורגים של פירנצה דחתה בתחילה את הפסל מאחר שנראה בעל פרופורציות לא טבעיות כאשר צופים בו מאותו הגובה. הראש וחצי הגוף העליון היו גדולים יותר, כדי להתאים לצפייה בגומחה אליה הפסל נועד, אשר מוקמה הרבה מעל פני הקרקע.

דונטלו הבטיח למזמינים כי יבצע התאמות, אך בפועל כיסה את הפסל למשך 15 יום ולא שינה בו דבר. לאחר מכן הציב אותו בגומחה המוגבהת. הפעם, בצפייה מגובה הקרקע, הפרופורציות נראו מושלמות והגילדה קיבלה את הפסל.

וזארי הוסיף וציין שהפסל זכה לשבחים ממיכלאנג'לו שאמר: "מעולם לא ראיתי דמות בעלת שאר רוח כמו איש זה. אם באמת היו למרקוס הקדוש מאפיינים אלה, אני יכול להאמין במה שכתב".

הפסל הוסר ממקומו בשנת 1941, עקב חשש להפצצות בימי מלחמת העולם השנייה, ושוב בשנת 1977 לצורכי שיקום. במהלך השיקום נתגלו שרידי הזהבה על השיער, הזקן, קצוות הבגדים והכרית עליה מניחה הדמות את רגלה.

עם סיום עבודות השיקום, בשנת 1986, הועבר הפסל למוזיאון הכנסייה ועותק הוצב במקומו.

תיאור היצירה
------------

סן מרקו הוא אחד הפסלים הראשונים שהחיה, לאחר 1000 שנים, את אמנות יוון העתיקה ואת תנוחת הקונטרה פוסטו. המותניים נעות ימינה לעבר הרגל התומכת, אשר מעליה הגלימה משתפלת בקווים ישרים, כמעט כמו עמוד רומאי. מצד שני, ברך שמאל מושטת קדימה ושוברת את קווי הגלימה. פיתול המותניים והגוף יוצר אשליה של תנועה בסגנון הפסלים היוונים והרומאים העתיקים, שללא ספק היוו את מקור ההשראה לפסל זה. ועל כן, בזכות הקונטרה פוסטו, הפסל נראה מלא חיים.

מרקוס מתואר כאיש מזוקן, בדמות פילוסוף קדום. פניו מביעות רצינות מכובדת ושלמות רוחנית. נראה כי מבטו מופנה לעבר האופק הלא מוגדר. בידו השמאלית הוא אוחז בספר פתוח, סמל איקונוגרפי טיפוסי של מחברי הבשורות.

לקריאה נוספת
------------

* Rolf C. Wirtz, *Donatello*, Könemann, Colonia 1998. מסת"ב 3-8290-4546-8

קישורים חיצוניים
----------------

ויקישיתוף מדיה וקבצים בנושא **סן מרקו** בוויקישיתוף

הערות שוליים
------------

1. ↑  
"St. Mark, Orsanmichele". *bluffton.edu*. (באנגלית)
2. ↑  
"Donatello, San Marco". *artfiller.it*. (באנגלית)
3. 1 2  
Vasari, Giorgio (1550). *The Lives of the Artists*. Translated by Bondanella (1998), Oxford University Press. p. 151. ISBN 9780199537198. (באנגלית)
4. 1 2 3  
"Saint Mark by Donatello". *donatello.net*. (באנגלית)
5. ↑  
Dr. Beth Harris and Dr. Steven Zucker. "Donatello, Saint Mark". אקדמיית קהאן. (באנגלית)
**ליסקי** (ברוסית: **Ли́ски**) היא עיירה ומרכז האדמיניסטרטיבי (אנ') של חבל ליסקינסקי שבמחוז וורונז', רוסיה. לפי מפקד אוכלוסין שנערך ב-2010 היו בעיר כ-55,864 תושבים.

היסטוריה
--------

ליסקי נוסדה בשם **נובאיה פוקרווקה** (Новая Покровка) ב-1571. ב-1943 שונה שמה של העיר ל**סבובודה** (Свобода), ולאחר מכן שונה שוב שמה של העיירה לליסקי.

ב-1965 שונה שמה של העיירה ל-**גאורגיו-דז'** (Георгиу-Деж) בשנת 1965 על שמו של המנהיג הקומוניסטי הרומני, גאורגה גאורגיו-דז' שנפטר באותה השנה. ב-1990 שונה שם העיירה חזרה לליסקי .

מעמד מינהלי ועירוני
-------------------

במסגרת החטיבות המנהליות, ליסקי משמשת כמרכז האדמיניסטרטיבי של מחוז ליסקינסקי. כחטיבה אדמיניסטרטיבית, היא והחוטור (אנ') של קלח במחוז ליסקינסקי, כלולים בתוך מחוז ליסקינסקי כהתיישבות עירונית **ליסקי**. כחטיבה מוניציפלית, ליחידה מנהלית זו יש גם מעמד של התיישבות עירונית והיא חלק ממחוז ליסקינסקי.

קישורים חיצוניים
----------------

ויקישיתוף מדיה וקבצים בנושא **ליסקי** בוויקישיתוף
* 

* אתר האינטרנט הרשמי של ליסקי
* ליסקי, באתר אנציקלופדיה בריטניקה (באנגלית)

הערות שוליים
------------

1. ↑  *Post-Soviet Geography, Volumul 34*, V.H. Winston & Son, 1993, p. 648
2. ↑  *The Current Digest of the Soviet Press, Volume 43, Issues 1-16*, American Association for the Advancement of Slavic Studies, 1991, p. 31
3. ↑  *The New Encyclopaedia Britannica: Micropaedia (10 v.*
4. ↑  Lewis H. Siegelbaum, *Cars for Comrades: The Life of the Soviet Automobile*, Cornell University Press, 2008, p. 82
5. 1 2  Law #87-OZ
6. ↑  Law #85-OZ

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007473857805171
* LCCN: n2004114167
* VIAF: 143274269
* WorldCat (עם VIAF): 143274269

 |
פסגת קויטובוס, קניה
**הר אלגון** (באנגלית: **Mount Elgon**) הוא הר געש כבוי בגבול אוגנדה וקניה, מצפון לקיסומו, ממערב לקיטלה וממזרח למבאלה.
ההר הוא הר הגעש הגדול והקדום ביותר באפריקה ומשתרע על שטח של 3,500 קמ"ר. הר הגעש מהווה חלק מהשבר הסורי-אפריקני והקלדרה שלו היא הקלדרה השלמה הגדולה ביותר בעולם.

גאולוגיה
--------

אדמת ההר היא קרקע לטריטית והוא מתנקז למספר נהרות. הגדולים ביניהם הם נהר סואם הנשפך לאגם טורקנה ונהר נזויה הנשפך לאגם ויקטוריה. בצידו הדרומי של ההר קיימת רשת מערות אשר המוכרת ביותר ביניהן היא מערת קיטום שרוחבה 60 מטרים והיא חודרת 200 מטרים לעומק ההר.

להר חמש פסגות עיקריות:

* ווגגאי (Wagagai) באוגנדה (4,321 מטרים).
* סודק (Sudek) בקניה (4,302 מטרים).
* קויטובוס (Koitobos), עמוד בזלת המגיע לגובה 4,222 מטרים בצד האוגנדי של ההר.
* מוביי (Mubiyi) המתנשאת לגובה 4,211 מטרים.
* מסבה (Masaba) המתנשאת לגובה 4,161 מטרים.

אטימולוגיה
----------

ההר נקרא על שם שבט האלגיו (Elgeyo) שחי בעבר במערות הגדולות בצידו הדרומי.
שבט המסאי קרא להר "אל דויניו אילגון" ("Ol Doinyo Ilgoon") שפירושו הר השַד. מספר שבטים בצד האוגנדי מכנים את ההר על פי אחת מפסגותיו בשם מסבה.

היסטוריה
--------

האירופיים הראשונים שהעפלתם לפסגות הר אלגון מתועדת היו פ. ג'קסון, א. ג'דג' וג'. מרטין, שטיפסו לפסגת סודק בשנת 1890. בשנת 1896 היה צ'ארלס ויליאם הובלי האירופי הראשון שהקיף את ההר. קמונקה וסטיגלר היו הראשונים שהעפילו לפסגות ווגגאי וקויטובוס בשנת 1911.

קבוצות אתניות
-------------

שלושה שבטים חיים על ההר - הבאגיסו, הסאביני והאוגיאק.

הבאגיסו והסאביני הם שבטי חקלאים. הבאגיסו מלים את בניהם בטקס שנערך כל שנה שנייה. הסאביני מקיימים טקס דומה אך מלים את בנות השבט.

הבאגיסו נקראים גם בשם באמסבה ומאמינים שהר אלגון הוא התגלמות אביהם הקדמון, מסבה.
האוגיאק היו בעבר שבט ציידים ולקטי דבש. היום יושבים מרבית בני השבט ביישובי קבע, חלקם מרצונם וחלקם על ידי הממשלה.

קישורים חיצוניים
----------------

ויקישיתוף מדיה וקבצים בנושא **הר אלגון** בוויקישיתוף
* הר אלגון, באתר אנציקלופדיה בריטניקה (באנגלית)
**מוסקאדל** (בצרפתית: Muscadelle) הוא זן ענבי יין לבן. יש לו ארומה פשוטה של מיץ ענבים וצימוקים כמו ענבים ממשפחת הענבים מוסקטי, אבל הם לא קשורים.

ניתוח DNA הצביע על כך שמוסקאדל הוא הכלאה בין גואה בלאן לזן ענבים לא מזוהה.

אזורי יין
---------

בצרפת, הזן מוסקאדל מהווה מרכיב מינורי ביינות היבשים והמתוקים של בורדו, כגון סוטרן. לעתים רחוקות הוא מהווה יותר מ-10% מהתערובת, אשר נשלטת על ידי סמיון וסוביניון בלאן. לאורך שנות ה-90 של המאה ה-20 ותחילת המאה ה-21 ירדו נטיעות הענבים. לעומת זאת, כמה יינות מתוקים ממונבזילאק (Monbazillac) יכולים להיות בעלי שיעור גבוה יותר של מוסקאדל.

באוסטרליה משתמשים בעינב הזה לייצור יין מחוזק, הידוע כיום בשם טופאק (לשעבר טוקאי עד שנאס השמוש בשם זה מחוץ להונגריה). אלה המיוצרים באזור Rutherglen מקבלים בדרך כלל התיישנות ניכרת במרתפים חמים, מה שמוביל לאופי מיוצר של חמצון-חיזור. כמה אזורי יין אוסטרליים אחרים, כולל עמק בארוסה, מייצרים יינות דומים. כמה יקבים אוסטרליים אחרים משתמשים במוסקאדל לייצור יינות שולחניים באופן דומה ליקבים צרפתיים. בהתאם להסכם שהושג עם האיחוד האירופי, היצרנים האוסטרלים פסקו בהדרגה מהשימוש שלהם במונח Tokay עד 2020, רובם בחרו במקום זאת בשם Topaque לייצג את הסגנון הזה.

השם, טוקאי, שכנע כמה יצרנים אוסטרלים שהעינב הוא פינו גרי (שבעבר נקרא טוקאי על ידי היצרנים באלזס). אחרים חשבו שהעינב עשוי להיות מזן Hárslevelű, אחד המרכיבים של היין המתוק ההונגרי המפורסם Tokaji. עם זאת, הוכח שטוקאי האוסטרלי הוא מוסקאדל.

הערות שוליים
------------

1. ↑  "Homepage".
**סימן קוסמאול** (באנגלית: **Kussmaul sign**) הוא מצב בו לחץ הדם הוורידי מוגבר ועולה עוד יותר בזמן שאיפת אוויר (לקיחת אוויר לריאות, inspirium). ורידי הצוואר (jugular veins) ייראו גדושים ונפוחים במצב זה, בגלל קושי במילוי הלב בדם. 

ניתן למדוד עליה בלחץ על ידי מדידת ה- JVP- jugular venous pulse: במצב נורמלי, יש ירידה בלחץ הדם הוורידי בזמן לקיחת אוויר, ואולם כאן תימדד עליה.

רקע
---

באופן נורמלי, ה-JVP יורד בזמן לקיחת אוויר כתוצאה מכך שיש ירידה בלחץ בית החזה אשר מתרחב במהלך לקיחת האוויר. הסימן ע"ש קוסמאול יכול להעיד על בעיה במילוי החדר הימני של הלב - או כתוצאה למשל מהצטברות של נוזלים בפריקארד (השק העוטף את הלב), או כתוצאה מהיענות נמוכה של שריר הלב (מיוקרד) או הפריקארד.

סיבות
-----

הסיבות לנוכחותו של הסימן ע"ש קוסמאול:

* פריקרדיטיס קונסטריקטיבי (אנ')(ראה- מחלות פריקרדיאליות)- מצב בו הקרום העוטף את הלב (הפריקארד) מצטלק כתוצאה מפתולוגיות שונות, וחוסם את יכולתו של הלב להתמלא כראוי.
* קרדיומיופתיה רסטריקטיבית.
* אוטם החדר הימני של הלב.
* אי ספיקה של החדר הימני.
* גידולי לב.
* סטנוזיס (היצרות) של המסתם הטריקוספידלי (המסתם התלת-פסיגי)

היסטוריה
--------

סימן קוסמאול נקרא על שם רופא גרמני אשר תיאר זאת לראשונה ד"ר אדולף קוסמאול, (1822-1902), גם "נשימת קוסמאול" (kussmaul breathing) נקראת על שמו, מצב בו החולה נושם נשימות עמוקות מאוד כתוצאה מבעיה במאזן חומצה ובסיס בגוף- חמצת מטבולית ובעיקר חמצת קטוטית סוכרתית.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**פאראסומניה** (בלטינית: **Parasomnia**) היא קטגוריה של הפרעות שינה הכוללות תנועות, התנהגויות, הבעת רגשות, תפיסות וחלומות, חריגים בזמן הרדמות, בעת השינה, בין מצבי השינה, או בעת יקיצה. רוב הפאראסומניות מתבטאות במצבי עוררות חלקית במעבר שבין ערנות לבין שנת REM, או במעבר שבין ערנות לאחד למצב השינה השלישי המאופיין בגלי מוח איטיים.

פאראסומניות של מצב השינה השלישי
-------------------------------

פאראסומניות של מצב השינה השלישי מאופיינות בפעילות פיזיולוגית בעת שהפעילות המוחית של האדם יוצאת ממצב השינה השלישי ונשארת בין מצב שינה למצב ערנות. הפרעות שינה אלה כוללות הפעלה של מערכת העצבים האוטונומית, מערכת העצבים המוטורית, או תהליכים קוגניטיביים במהלך שינה, או מעברים בין שינה לעוררות.

חלק מן הפאראסומניות של מצב השינה השלישי שכיחות בתקופת הילדות אך שכיחותן פוחתת לאורך השנים (סהרוריות, ביעותי-לילה, ויקיצה מבולבלת). אצל חלק מן הלוקים בהפרעה, פאראסומניות אלה עלולות לגבור בהשפעת צריכת אלכוהול, מחסור בשינה, פעילות פיזית, מתח נפשי, דיכאון, טיפול תרופתי, או מחלת חום. בין ההפרעות נמצא, אכילה מתוך שינה, סקס-סומניה, חריקת שיניים, תנועות רגליים מחזוריות בשינה, תסמונת הרגליים העצבניות, ודיבור מתוך שינה.

קישורים חיצוניים
----------------

* Stanford: Parasomnias - Arousal Disorders Information
* Primary Sleep Disorders: Parasomnias
* דייוויד ק. רנדל, הסהרוריים הקטלניים, Psychology Today, בתוך אלכסון (כתב עת)
* אתר למנויים בלבד  איתי גל, סיוט לילי בחדר השינה, באתר "ידיעות אחרונות", 2 במרץ 2019
* אילת זאוברמן, ‏שיחות לתוך הלילה, באתר של מכון דוידסון לחינוך מדעי‏, 24 באוגוסט 2023

הערות שוליים
------------

1. ↑  Bassetti et al. SPECT during sleepwalking. Lancet 2000;356:484-485.
**אונייוב** (בפולנית: **Uniejów**) היא עיירה במחוז לודז' בפולין. העיירה כוללת שני כפרים – בודה וקושצ'לניצה אונייובסקיה (Kościelnica Uniejowskie) – שהיו בעבר עצמאיים. העיירה היא אתר תיירותי ומאז 2011 היא במעמד של אתר ספא[דרוש מקור] בזכות המעיינות החמים שבה. כל שנה נערך בעיירה יריד בסגנון ימי הביניים ובו תחרויות אבירים. בעיירה ובסביבותיה קיימים מספר בונקרים מתקופת מלחמת העולם השנייה.

תולדות היישוב
-------------

תיעוד ראשון של העיירה קיים משנת 1136[דרוש מקור]. בשנת 1285 קיבלה העיירה זכויות של עיר.

במאות 14-15 הייתה העיירה מקום משכנם של הארכיבישופים לבית גנייזנו (Gniezno) ומושלי פולין. במאות 15-16 הייתה העיירה מרכז מסחרי ומרכז אמנויות ומלאכה.

עם חלוקת פולין השנייה (1793) נכללה אונייוב בשטח פרוסיה, ומשנת 1815 הוכללה בשטח רוסיה. בסוף המאה ה-19 נשללו זכויות העיר של אונייוב.

בשנת 1918, כאשר שבה וקיבלה פולין את עצמאותה, נכללה אונייוב בתחומיה. ערב מלחמת העולם השנייה היו בעיירה כ-3,660 תושבים.

יהודי אונייוב
-------------

ראשיתו של היישוב היהודי בעיירה היא באמצע המאה ה-18. במחצית השנייה של המאה ה-19 הייתה הקהילה לעצמאית, ובשנות ה-70 של המאה ה-19 כיהן בה הרב ישעיה קפלן. בתחילת המאה ה-20 מילא תפקיד זה הרב אפרים שרגא הלוי.

רוב יהודי העיירה התפרנסו ממסחר וממלאכה, וחלקם החזיקו בה בתי חרושת. לאחר מלחמת העולם הראשונה עזבו את העיירה רבים מיהודיה. בשנות השלושים התנהל חרם כלכלי נגד חנויות היהודים בעיירה.

בעיירה פעלה ספרייה ציבורית יהודית, והתנהלו בה סניפים של ארגונים יהודיים וציוניים. עד מלחמת העולם השנייה ישב בכס הרבנות של הקהילה הרב שלמה רפאל זאב לבנטל.

### בשואה

בספטמבר 1939 כבשו הגרמנים את העיירה, בה שהו באותה עת כ- 130 משפחות יהודיות, והחלו בהטלת גזרות על הקהילה, ובלקיחת יהודים לעבודות כפייה בסלילת כבישים, במהלכן הוכו באכזריות. כמו כן, חנויות היהודים נשדדו, ומשפחות רבות פונו מבתיהן.

בדצמבר 1939 נצטוו היהודים בעיירה לשאת טלאי צהוב, והוקם בה יודנרט. בשנת 1940 רוכזו 491 יהודי העיירה במתחם בן ארבעה בניינים, אשר הפך לגטו סגור ביוני 1941, שתושביו סבלו מצפיפות, רעב ומחלות. באותה תקופה שולחו צעירים יהודים מהעיירה למחנות עבודה באזור פוזנן.

ביום 20 באוקטובר 1941 גורשו כל תושבי הגטו לאזור קובאלה פאנסקיה, ושוכנו בכפר דז'ייז'בוטקי (Dzierzbotki), שם הועמדו לרשותם שישה בתים, כך שרוב יהודי העיירה נאלצו ללון תחת כיפת השמיים. משם גורשו חלק מיהודי העיירה למחנה ההשמדה חלמנו בסוף שנת 1941. יתר יהודי העיירה שולחו לחלמנו באקציה שהתבצעה ביום 20 ביולי 1942, אשר במהלכה הוכרח אחד מיהודי העיירה בשם לנצ'יצקי לחפור לעצמו קבר, בו נקבר יחד עם בנו.

קישורים חיצוניים
----------------

ויקישיתוף מדיה וקבצים בנושא **אונייוב** בוויקישיתוף
* 

* אתר האינטרנט הרשמי של אונייוב
* אונייוב (Uniejów), ב"אנציקלופדיה של הגטאות", באתר "יד ושם"
* אונייוב באתר מרכז מורשת יהדות פולין
* "אונייוב", באתר השטעטל הווירטואלי
* "אונייוב", באתר JewishGen (באנגלית)
* סמואל פישמן ואוולין צגנהאגן, אונייוב, **אנציקלופדיה של המחנות והגטאות** (כרך II, חלק A, עמ' 110–111), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007522979105171
* GND: 4539718-1
* NKC: ge1147269
* VIAF: 305042427
* WorldCat (עם VIAF): 305042427

 |
בקבוק אקונומיקה
**אָקוֹנוֹמִיקָה** הוא השם המסחרי בישראל של מלבין שמכיל ריכוז נמוך של נתרן תת-כלורי (Sodium hypochlorite; סימול כימי: NaOCl). אקונומיקה משמשת להלבנת בדים, כיורים, אסלות, רצפות ומשטחים עשויים אבן, לניקיון, ולחיטוי ביתי של מושבות פטריות וחיידקים.

אקונומיקה רגילה מכילה כ-3% נתרן תת-כלורי, פחות מ-1% נתרן הידרוקסידי, חומרי בושם ומים; אקונומיקה היא חומר בסיסי.

פעולת הלבנה של אקונומיקה נעשית בעזרת חמצון של מרכיבים בצבעים ובפיגמנטים. בפעולה זו נשברים קשרים כימיים בכרומופור (Chromophore), החלק שגורם למולקולה לבלוע אור, והכרומופור מתקצר או משתחרר לחלוטין מהמולקולה. כך מאבדת המולקולה את יכולתה לבלוע אור נראה והופכת לשקופה.

אטימולוגיה
----------

מקור שמה של האקונומיקה הוא בשמו של מותג מסוים, שניתן לו על שם המילה "economic" שפירושה ניהול כלכלי נבון וחסכני. שמו של המותג השתרש והפך לשמו של המוצר.

מקורו של המותג אקונומיקה הוא במותג שייצר שמעון גלרנטר במפעל קטן בשכונת גבעת שאול בירושלים בשנות ה-40 של המאה ה-20. את השם "איקונומיקה" רשם גלרנטר כסימן רשום בבעלותו בשנת 1945. בשנים שלאחר מכן חברות אחרות השתמשו בשמות דומים כדי לשווק את מוצריהן. בית החרושת של גלרנטר נסגר ב-1950.

סכנות
-----

אקונומיקה עלולה להיות מסוכנת מאוד בעת מגע עם העיניים, ורצוי גם להימנע ממגע של החומר עם העור. אם האקונומיקה באה במגע עם הבגדים, היא מעוררת פעולת חמצון עם הבד ומכתימה אותו.

ערבוב של אקונומיקה עם חומצה גורם לתגובה שבה משתחרר גז כלור Cl2 בשל הפיכת -OCl, אניון הנמצא בתמיסת נתרן תת-כלורי, לחומצה HOCl. חומצה זו נמצאת בשיווי משקל כימי עם כלור מולקולרי (Cl2). שווי משקל זה הוא תלוי pH. כאשר מוסיפים חומצה, ה-pH יורד והתגובה נעה לכיוון של יצירת כלור מולקולרי המשתחרר בצורת גז. כך למשל, בנוכחות חומצת מימן כלורי תתרחש התגובה הבאה:

{\displaystyle HOCl+HCl\Rightarrow Cl\_{2}+H\_{2}O}.
הכלור המשתחרר הוא חומר מסוכן מאוד למערכת הנשימה, לאיברי החושים בפנים ולעור.

ערבוב של אקונומיקה עם אמוניה מייצר כלוראמינים, תרכובות רעילות של כלור, המהוות סכנה לעיניים ולמערכת הנשימה. להלן שרשרת התגובות של נתרן תת-כלורי עם אמוניה:

1. {\displaystyle NaOCl+NH\_{3}\Rightarrow NaOH+NH\_{2}Cl}
2. {\displaystyle NaOCl+NH\_{2}Cl\Rightarrow NaOH+NHCl\_{2}}
3. {\displaystyle NaOCl+NHCl\_{2}\Rightarrow NaOH+NCl\_{3}}

ראו גם
------

* חיטוי

קישורים חיצוניים
----------------

ויקישיתוף מדיה וקבצים בנושא **אקונומיקה** בוויקישיתוף
* אבי סאייג, מדוע הכתמת בגד באקונומיקה או חומצה/בסיס אחרים איננה הפיכה, מה קורה לצבע?, באתר מכון דוידסון לחינוך מדעי
* ד"ר אבי סאייג, מדוע לאחר שנוגעים באקונומיקה יש מגע חלקלק על העור?, במדור "שאל את המומחה" באתר של מכון דוידסון לחינוך מדעי, 19 יוני 2011
* אקונומיקה, באתר אנציקלופדיה בריטניקה (באנגלית)
* הלבנה, דף שער בספרייה הלאומית

הערות שוליים
------------

1. ↑  אקונומיקה, באתר מילון ספיר בעריכת איתן אבניאון.
2. ↑  בית חרושת לייצור אקונומיקה בבעלותו של שמעון גלרנטר, רח' אלקבץ 18 גבעת שאול, ירושלים, תמונה באתר הספרייה הלאומית.
3. ↑  ש. גלרנטר, איקונומיקה, מעריב, 3 בנובמבר 1949
4. ↑  ראו למשל: ש. גלירנטר, לא "אקונומיקה" אלא "אקונומיה", הַבֹּקֶר, 21 בפברואר 1950
5. ↑  ביח"ר "אקונומיקה" נסגר מחוסר בגלמים, חרות, 4 באוקטובר 1950.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283256805171
* LCCN: sh85014822
* NDL: 00563853

 |
**פיונה אליזבת ברוס** (נולדה ב-25 באפריל 1964) היא מגישה בריטית, עיתונאית וקריינית טלוויזיה.

חייה הפרטיים
------------

פיונה נולדה בסינגפור, היא בת למשפחה בריטית אשר התגוררה באופן זמני ברפובליקת סינגפור, אביה הוא עובד סקוטי שעלה מתפקיד של נער שליחויות לתפקיד מנכ"ל החטיבה של "יוניליוור", אמה רוזמרי היא בת מאומצת.

היא התחנכה בבית הספר היסודי גייטון הייזוול, ובקולג' ניו קרוס לונדון, בתקופה זו היא דיגמנה במגזין הנערות המתבגרות "ג'קי".

פיונה למדה צרפתית ואיטלקית בהרטפורד קולג', אוקספורד, ובתקופה זו היא אימצה לעצמה את מראה הפאנק לזמן קצר.

קריירה
------

לאחר שסיימה את לימודי האוניברסיטה, הצטרפה פיונה לחברת ייעוץ וניהול במשך שנה, אך מצאה את העבודה כחוויה משעממת להחריד, על פי עדותה. לאחר מכן, עבדה במשרד פרסום במשך כמה שנים, לפני שפגשה את העורך דאז טים גרדאן, ולפי דבריה היא פנתה אליו רבות עד שנתן לה עבודה כחוקרת ב-BBC בשנת 1989.

מאז הצטרפותה ל-BBC בשנת 1989, היא עברה להציג את תוכניות הדגל הרבות עבור התאגיד הכולל של חדשות ה-BBC בשש, וחדשות BBC בעשר, "יריד עתיקות בדרך" ועוד תוכניות רבות. משנת 2003 ועד 2007, היא הייתה בעלת סדרה תיעודית משלה, "הסיפור האמיתי".

פעילויות
--------

פיונה היא פעילה פמיניסטית בעלת הצהרות בוטות בתקשורת, לנוכח סקר בשנת 2006 היא תקפה את שנאת הנשים אשר קיימת בלבנון.

פיונה היא סגנית נשיא כבוד של ארגון "סיוע צדקה אל מעבר לים".

משפחתה
------

פיונה פגשה את נייג'ל שארוקס כשהיה מנהל משרד הפרסום שבו עבדה, הם נישאו ביולי 1994 באיזלינגטון. לבני הזוג יש שני ילדים, הבן סם (יליד ינואר 1998) והבת מיה (ילידת נובמבר 2001). 

היא ומשפחתה מתגוררים במחוז הרטפורדשייר שבאנגליה.

קישורים חיצוניים
----------------

ויקישיתוף מדיה וקבצים בנושא **פיונה ברוס** בוויקישיתוף
* הפרופיל האישי של פיונה ברוס באתר ה BBC (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nb2009018230
* MusicBrainz: b28f4331-d90c-4346-ada0-66c36062da40
* VIAF: 91099995
* WorldCat: lccn-nb2009018230

 |
|  |
| --- |
| **אוגנדה** |
| סמל אוגנדה |
| ערך זה הוא חלק מסדרת**ממשל ופוליטיקה של אוגנדה** |
| * **חוקה**
* **נשיא**
	+ יוורי מוסבני
* **ראש ממשלה**
	+ רוהאקנה רוגונדה
* **פרלמנט**: **האספה הלאומית**
* **מפלגות באוגנדה**
* **מחוזות אוגנדה**
* **יחסי חוץ**
 |

**משאל עם בנושא השבת הפוליטיקה הרב-מפלגתית** התקיים באוגנדה ב-28 ביולי 2005. במשך כמעט 20 שנה, נאסר על מפלגות פוליטיות להתמודד בבחירות, במטרה לרסן את המתיחות המגזרית. הנשיא יוורי מוסווני הנהיג מערכת שלטון של דמוקרטיה לא מפלגתית (אנ') עם עלייתו לשלטון בשנת 1986. בשנת 2000 התקיים משאל עם קודם בנושא, אך ההצעה נדחתה על ידי למעלה מ-90% מהמצביעים. הפעם ההצעה אושרה על ידי למעלה 90% מהמצביעים.

רקע כללי
--------

הפרלמנט באוגנדה הצביע על קיום משאל העם ב-4 במאי 2005. חלק מהקבוצות הפוליטיות, כולל הפורום לשינוי דמוקרטי (אנ'), החרימו את משאל העם, וטענו כי זה יתן לגיטימציה ל-19 שנות השלטון על ידי מפלגה אחת. המשקיפים הציעו כי ייתכן שהוצאה של 12.5 מיליון דולר על משאל העם הייתה יכולה להיות בשימוש טוב יותר במקומות אחרים באוגנדה.

השאלה שהוצגה בפני המצביעים בקלפי ונמתחה עליה ביקורת על כך שהיא מבלבלת: "האם אתה מסכים לפתוח את המרחב הפוליטי כדי לאפשר למי שרוצה להצטרף למפלגה לעשות זאת כדי להתמודד על הכוח פוליטי?".

תוצאות
------

| בחירה | הצבעות |  % |
| --- | --- | --- |
| בעד | 3,643,223 | 92.44 |
| נגד | 297,865 | 7.56 |
| הצבעות לא חוקיות/ריקות | 93,144 | - |
| **סך הכל** | **4,034,232** | **100** |
| מצביעים רשומים/אחוז הצבעה | 8,524,230 | 47.33 |
| מקור: IFES |

הערות שוליים
------------

1. ↑  "Ugandans ignore multi-party vote" (באנגלית בריטית). 2005-07-28. נבדק ב-2020-12-20.

| פוליטיקה של אוגנדה |
| --- |
| ממשל | חוקה • נשיא • ראש הממשלה • הפרלמנט • האספה הלאומית • מפלגות אוגנדה • יחסי החוץ של אוגנדה • מחוזות אוגנדה |  |
| בחירות ומשאלי עם באוגנדה |
| בחירות לנשיאות | 1996 • 2001 • 2006 • 2011 • 2016 • 2021 |
| בחירות פרלמנטריות | 1958 • 1961 • 1962 • 1980 • 1989 • 1994 • 1996 • 2001 • 2006 • 2011 • 2016 • 2021 |
| בחירות למועצות המקומיות | 1964 • 1989 • 1998 • 1998 • 2002 • 2006 • 2018 |
| משאלי עם | 2000 • 2005 |

*
שגיאות פרמטריות בתבנית:עיתון   
שימוש בפרמטרים מיושנים [ תמונה ] 

**דון בלון** (בספרדית: **Don Balón**; בתרגום חופשי: האדון כדור) היה שבועון ספורט ספרדי ששם דגש על כדורגל ספרדי וכלל-עולמי. המגזין הופץ בחמש יבשות ברחבי העולם.

השבועון נוסד ב-1975 על ידי חוסה מריה קסנובס (José María Casanovas), עיתונאי ספורט ספרדי בולט, ששאף להקים מגזין ספורט בעל שם עולמי. באותה שנה ייסד גם את יומון הספורט *Sport*, שמתמקד בסיקור קבוצת הכדורגל של ברצלונה. כמו מגזין *Sport*, גם מערכת המגזין דון בלון נמצאת בברצלונה.

מגזין הדון בלון נכלל, והיה מהמגזינים המייסדים, של אגודת European Sports Media, שמרכזת הוצאות מגזינים אירופאיות בנושא ספורט. באגודה זו חברים גם מגזינים כמו *World Soccer*,‏ *Kicker* ו-*A Bola*.

בכל שנה פרסם המגזין מוספים מיוחדים על ליגת העל הספרדית (לה ליגה) ועל טורנירים אירופיים. מאז 1976 העניק המגזין על בסיס שנתי את פרס דון בלון לכדורגלן הספרדי המצטיין, הכדורגלן הזר המצטיין, המאמן הטוב ביותר, השופט הטוב ביותר ותגלית השנה בלה ליגה.

גיליונות המגזין הפסיקו לצאת לאור בספטמבר 2011, לאור המשבר הכלכלי בספרד ולאור פרשיית כספים שבה הסתבך העורך הראשי של המגזין רוחליו רנחל (Rogelio Rengel), שהובילה למעצרו.

קישורים חיצוניים
----------------

* 

* אתר האינטרנט הרשמי של דון בלון (בספרדית)

הערות שוליים
------------

1. ↑  Exclusive: Siempre Football meets… Don Balón, Siempre Football
**לי וילי ג'ונסון** (אנגלית: **Lee Willie Johnson**; נולד ב-16 ביוני 1957 בפלאמרוויל, ארקנסו) הוא כדורסלן עבר אמריקאי ששיחק בעמדת הסנטר במספר קבוצות אירופיות רבות, ביניהן מכבי תל אביב.

ג'ונסון שיחק בילדותו במספר קבוצות אזוריות לפני שהחל את קריירת המכללות שלו במדי אוניברסיטת יוטה. ביוטה, ג'ונסון שיחק במשך חמש עונות. לאחר מכן, נרשם לדראפט ה-NBA שנערך בשנת 1979 ונבחר במקום ה-17 בסיבוב הראשון על ידי היוסטון רוקטס. למרות הבחירה, הרוקטס העדיפו שג'ונסון יצבור דקות משחק ולכן העבירו אותו לקבוצה האיטלקית, סבסטיאני רייטי. לאחר עונה אחת הצטרף לסגל הרוקטס, אך ג'ונסון שותף רק בעשרה משחקים, ולבסוף, הועבר בעסקה לדטרויט פיסטונס. במדי הפיסטונס מצבו של ג'ונסון החמיר עוד יותר לאחר ששותף בשני משחקים בלבד. עקב כך, בסיום העונה, ג'ונסון עזב את הפיסטונס ושיחק עונה אחת ברוצ'סטר זניטס מליגת ה-CBA ואף נבחר ל-MVP של הפלייאוף ולרוקי השנה באותה העונה. לאחר מכן, עזב את ארצות הברית ופתח בקריירה אירופית.

ג'ונסון שיחק שלוש עונות בנאפולי ולאחר מכן, בעונת 1984/85 הצטרף למכבי תל אביב. בקבוצה הישראלית, זכור כאחד הזרים הבולטים בהיסטוריה כשהוביל את הקבוצה ביחד עם קווין מגי להעפלה כפולה לפיינל פור גביע אירופה, שכללו העפלה לגמר גביע אירופה מול טרסר מילאנו. בנוסף לכך, שותף בזכייתה של מכבי בשלושה דאבלים רצופים (אליפות וגביע). ג'ונסון קלע במדי מכבי באירופה 990 נקודות ב-40 משחקים (ממוצע של 23 נקודות למשחק).

לאחר שלוש עונות במכבי שיחק במספר קבוצות לפני שפרש ממשחק פעיל: ליברטאס ליבורנו (עונת 1987/88), ראסינג פריז (עונת 1988/89) ואולימפיק אנטיב (1989/90-1992/93). 

ג'ונסון נמצא בקשר תמידי עם שחקני מכבי תל אביב, גם לאחר פרישתו. בנוסף לכך, מבקר בארץ פעמים רבות. לאחר פרישתו ג'ונסון מחזיק בשותפות רשת מסעדות קטנה בצפון מזרח ארצות הברית.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA
* דף השחקן, באתר האוהדים צהבת

הערות שוליים
------------

1. ↑  אתר האוהדים הרשמי של מכבי תל אביב
**ליביה נובי-קסלר** (נולדה ב-21 באפריל 1938) היא ציירת ישראלית, ובעברה דוגמנית, מעצבת אופנה ואשת חברה.

ביוגרפיה
--------

נובי-קסלר נולדה בכפר בוצ'ום שבחבל טרנסילבניה לאב אגרונום ולאם עקרת בית. עקב האנטישמיות ששררה באזורם עברה משפחתה לבוקרשט. כשהייתה בת ארבע הוגלתה עם הוריה לטרנסניסטריה, שם הוריה הועסקו במחנות עבודה. לאחר ששרדו את השואה עלתה לישראל בגיל שתים עשרה.

בעת שהייתה במעברה התנסתה לראשונה בדוגמנות, כשדיגמנה בגדים של תופרת מקומית. צלם שגילה אותה ברחוב ביקש לצלם אותה, והוא תלה את תמונתה בסטודיו שלו. בגיל חמש עשרה השתתפה בתחרות היופי "מיס עולי רומניה", וזכתה בה. בין השופטים בתחרות היה סרג'יו צ'ליבידאקה. היא הופיעה על שערי מספר עיתונים, וביניהם "עולם האישה". היא גם הייתה לדוגמנית מסלול, וזאת בהדרכתה של מארגנת תצוגות האופנה אלזה אופרי‌כט. היא דיגמנה לבתי אופנה כמו גוטקס ומשכית.

היא נישאה לראשונה לראובן צליק. בעקבות עבודתו הם עברו לבאר שבע, והיא ילדה את בנם שרון. היא וצליק היו חלק מהבוהמה הישראלית, ובני הזוג היו לחברים קרובים בין היתר של שייקה אופיר, אלי פפושדו, שמוליק קראוס ואילנה רובינא. לאחר גירושיה חזרה לתקופה לבית הוריה, ושבה לעסוק בדוגמנות. היא שימשה כדוגמנית הבית של מפעל הסריגים "אילנית" שביד אליהו, וגם הופיעה בין היתר בפרסומות ליהלומים ולמעילים.

ב-1968 נישאה בשנית לאנדי קסלר, סופר ומחזאי מפורסם ברומניה אשר הגיע לארץ לכבוד העלאת מחזה שלו בישראל. הם עברו יחד ללוס אנג'לס, שם למדה רישום ועיצוב אופנה וגם המשיכה לדגמן. בהמשך התגוררו בגרמניה, שם למדה ליביה ציור בהדרכת הצייר היהודי-גרמני ניצול השואה מנפרד וייל (גר'). בגרמניה גם נולדה בתם דנה, ולאחר מכן עברו להוואי שם התגוררו במשך שנתיים, לפני ששבו לישראל להתגורר בתל אביב.

ליביה נובי-קסלר חברה בקבוצת האמנים שוחרי הטבע "טבע בצבע". היא השתתפה בתערוכות ציור בישראל, בגרמניה ובארצות הברית, ויזמה תערוכות אמנות למבוגרים ולילדים במכון התרבות הרומני בתל אביב. חלק מציוריה קודרים ועוסקים בחוויית הגירוש לטרנסניסטריה אותו חוותה כילדה, אך רבים אחרים עוסקים ביופי ובטבע וניחנים בצבעוניות רבה.

בתם של ליביה ואנדי קסלר היא העיתונאית ומבקרת המוזיקה דנה קסלר.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **ליביה נובי-קסלר** |
| ויקישיתוף תמונות ומדיה בוויקישיתוף: **ליביה נובי-קסלר** |

* דפנה ארד, הילדה עם הסרטים הוורודים ממחנה הכפייה הפכה לדוגמנית: "תמיד שאפתי לשדר יופי", באתר ynet, 7 באפריל 2021
* ליביה נובי קסלר, פרופיל וציורים באתר קבוצת האמנים "טבע בצבע"
* PICTORII ROMANI DIN ISRAEL-LIVIA KESSLER 4, סרטון באתר יוטיוב (אורך: 4:00)
* מירב קריסטל, עסק משפחתי, באתר ynet, 10 בינואר 2007

הערות שוליים
------------

1. ↑  Benny Sgalovich, אמני הקבוצה, באתר color-in-nature.com
**ספח תעודת זהות** הוא מסמך המצורף לתעודת הזהות הישראלית, בספח מופיעים הכתובת, הסטטוס המשפחתי, האזרחות, שמות קודמים של האדם, שם בן הזוג ומספר הזהות שלו וכן פרטים אישיים על ילדיו.

עד הבחירות לכנסת ה-13 הייתה חובה בנוסף לתעודה להציג גם את הספח שהיה מוחתם בעת ההצבעה למימוש זכות ההצבעה.

ב-2005 נקבע שאדם שאיבד את הספח ייקבל בחינם ספח חדש.

בשנות השמונים הונפקו תעודות הזהות בצורת כרטיס, פלט מחשב, בציפוי למינציה ונתון בתוך נרתיק פלסטיק כחול. לנרתיק צורף ספח ובו כתובתו של התושב, שם בן או בת זוגו ומספר הזהות שלהם ושמות ילדיו עד גיל שמונה עשרה בציון תאריכי לידתם ומספרי הזהות שלהם. במאה ה-21 נרשמו בספח גם ילדיו הבוגרים של התושב, בני כל גיל. החל מ-1 ביוני 2020 בוטל הספח והפרטים בו נמסרים כקובץ דיגיטלי.

ב-2002 החליף אדם את הספח עקב כך שהיה בלוי, בספח החדש עקב טעות היה רשום שיש לו בת נוספת וזכה בתביעה כנגד משרד הפנים

ארגון משפחה חדשה מנפיק תעודת זוגיות שהיא מסמך המעיד על כך שבני הזוג הנושאים אותו חיים בזוגיות וגם ספח ילדים המצורף לתעודת הזוגיות, הספח גם הוא מבוסס על תצהיר או על מסמכי רישום רשמיים (כגון תעודת לידת חי, תעודת לידה, תמצית רישום ודרכון) של ילדי בני הזוג. על פי נתוני הלשכה המרכזית לסטטיסטיקה, נכון לתחילת שנת 2010 חיים בישראל כ-52 אלף זוגות, שמהווים כ-3.5% מכלל הזוגות, אשר לא נישאו באופן רשמי או שהם חיים יחד מבלי שעברו טקס כלשהו והם מנהלים חיי משפחה מלאים. הם אינם רשומים כזוג במשרד הפנים, ולפיכך נוצר הצורך במסמך שיהווה תחליף להצגת ספח תעודת הזהות שאותו יוכלו בני הזוג להציג כאישור וכאימות למצבם האישי.

קישורים חיצוניים
----------------

* ספח תעודת זהות, באתר Gov.il

הערות שוליים
------------

1. ↑  דורון שפר, שינוי במינהל אוכלוסין: ספח ת.ז יינתן חינם למי שאיבד את הקודם, באתר ynet, 26 בספטמבר 2005
2. ↑  נועם שרביט, ‏משרד הפנים ישלם 100 אלף שקל לאדם ש"הוספה" לו בת בתעודת-הזהות, באתר גלובס, 6 בספטמבר 2002
**טשביץ'** (בצ'כית: **Třebíč** [ˈtr̝̊ɛbiːtʃ], ‏האזנהⓘ‏?‏; בגרמנית: **Trebitsch**; ביידיש: **טרייביטש**), עיר במוראביה, הנמצאת כיום בשטחו של אזור ויסוצ'ינה (Vysočina Region) בצ'כיה. העיר ממוקמת 35 קילומטר מדרום-מזרח לייהלבה, ו־65 קילומטרים מערבית לברנו, בירת מוראביה. 

אוכלוסיית טשביץ' (כפי שהעיר נקראת כיום) מנתה בשנת 2009 קרוב ל-40,000 תושבים, והעיר נחשבת לשלישית בחשיבותה באזור מוראביה. גובהה 392–503 מטר מעל פני הים.

היסטוריה
--------

ב-1101 הוקם מנזר בנדיקטיני בסמוך לאחת מנקודות החצייה של נהר ה"ייהלבה", בעקבותיו הוקם שוק מסחרי שמשך אליו סוחרים רבים ובהם יהודים. בתקופה זו החלו להתפתח המנזר והעיירה טשביץ', ומאוחר יותר היישוב היהודי בה.

הקהילה היהודית
--------------

בטשביץ' התקיימה קהילה יהודית ממוסדת כבר ממחציתה השנייה של המאה ה-15, וידוע על יהודים שהתגוררו בה כבר בשנת 1338.

במהלך המאה ה-16 ניתנה הוראה לגרש את היהודים מטשביץ', אך לבסוף היא לא בוצעה, והשלטון המקומי היה סובלני כלפי היהודים. בעבר היהודים היו מעורבים במגוון פעילויות כלכליות כגון הלוואות ואומנויות שונות, אך החל מהמאה ה-17 היהודים חדלו מהעיסוק בהלוואות.

באמצע המאה ה-19 מנתה האוכלוסייה היהודית בטשביץ' כ-1,700 נפשות, כרבע מכלל תושבי העיר. בשנות ה-30 התדלדלה הקהילה היהודית ואוכלוסייתה מנתה רק כ-300 תושבים. הקהילה התקיימה עד מלחמת העולם השנייה, וכל התושבים היהודים גורשו מביתם במהלך השואה. לאחר המלחמה נעשה ניסיון לחדשה, הניסיון כשל והתושבים נקלטו בקהילת העיר ברנו. כיום אין תושבים יהודים בטשביץ'.

בטשביץ' התקיימה ישיבתו של רבי חיים יוסף פולק, מתלמידי החתם סופר. בישיבה זו למד בין השאר ההיסטוריון וחוקר התלמוד אייזיק הירש וייס.

### הרובע היהודי

 ערך מורחב – **הרובע היהודי בטשביץ'**  

הרובע היהודי של טשביץ' שכן במרכז ההתיישבות, ששגשגה מבחינה מסחרית, בקרבת המנזר והמבצר שמעבר לנהר. הרובע והעיירה לא היו מבוצרים, וכתוצאה מכך הם נפגעו מספר פעמים. בשנות הרווחה נבנו הבניינים הנחוצים לקיומה של הקהילה. לרובע היה ממשל עצמי מאז הקמתו, בראשו עמד מנהיג אחד עם שני יועצים. ב-1849 זכה הרובע למעמד של יחידה מנהלית נפרדת שבראשה עומד ראש עיר. הרובע מוזג לתוך טשביץ' בשנות ה-20 של המאה ה-20. הרובע הוכרז כאתר מורשת עולמית יחד עם בזיליקת פרוקופיוס הקדוש.

מנעול הכניסה למבנה בית הכנסת בעיירה טרביץ', צכיה 2016
### רבני הקהילה

חלק מרבני קהילת טשביץ' במשך הדורות התפרסמו, ושמותיהם השתמרו, בהם:

* רבי יוסף לבוב - נבחר כרבה של הקהילה בשנת ה'ת"צ (1630)
* רבי מנחם מנדל, מחבר "צמח צדקה" שלא נדפס, חי בין השנים תכ"ז-תק"ז, היה נינו של רבי מנחם מנדל קרוכמל, וכיהן בטשביץ' עד מינויו לרבנות ניקלשבורג.
* רבי יוסף ב"ר אהרן מווסטפליה (היה רבה של טשביץ' בשנת תע"ב, 1712).
* רבי יהושע הלוי הורביץ, חמיו בזיווג שלישי של רבי ברוך תאומים-פרנקל.

קישורים חיצוניים
----------------

ויקישיתוף מדיה וקבצים בנושא **טשביץ'** בוויקישיתוף
* 

* אתר האינטרנט הרשמי של טשביץ' (בצ'כית)
* טשביץ', ברשת החברתית פייסבוק

* טשביץ', ברשת החברתית אקס (טוויטר)
* שירלי גליק, רובע יהודי - ואין יהודים, באתר ynet, 11 בספטמבר 2007
* **טשביץ'**, באתר הקהילה היהודית של ברנו
* פנקס הקהילה היהודית בטרביטש באתר הספרייה הלאומית
* טרביץ' (צ'כיה), דף שער בספרייה הלאומית

תמונה פנורמית של טשביץ'

תמונה פנורמית של טשביץ'

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007557761005171
* GND: 4060770-7
* LCCN: n85081817
* MusicBrainz: c996ed9b-5a3e-4170-860f-3171d3e0c554
* NKC: ge131185
* VIAF: 144308546
* WorldCat: lccn-n85081817

 |
**דן עופרי** (נולד ב-1951) הוא קריין ושדרן רדיו ישראלי.

ביוגרפיה
--------

דן נולד בראשון לציון להורים שורדי שואה שעלו ארצה ערב הקמת המדינה מהונגריה.

עופרי התחנך בראשון לציון והיה חבר תנועת הצופים. את שירותו הצבאי עשה בחיל התותחנים.

עופרי החל את עבודתו כקריין בקול ישראל בשנת 1974 לאחר שסיים קורס קריינים שאליו הגיע במקרה. איתו סיימו את הקורס עודד בן-עמי, מנחם פרי, מלאכי חזקיה, בני הנדל, ענת שרן וברוריה זימרון.

לאחר שנת עבודה עזב את הרדיו והיה בין השאר, שליח עליה באוסטרליה.

בשנת 1986 חזר לקול ישראל. במהלך השנים היה קריין מהדורות חדשות, הגיש תוכניות רבות ברשתות השונות של קול ישראל. ברשת ג' – "אדום עתיק", "פזמונהמון", "מצעד המרגנית", "ציוניוני הדרך", "לילות משי כחול לבן" – (תוכנית שבה הושמעו בקשות של מאזינים לשירים עבריים ישנים), "עוד חוזר הניגון", "ארצנו הקטנטונת" ושידורים חיים. בנוסף הגיש שידורי מוזיקה קלאסית בקול המוסיקה כולל קונצרטים חיים של תזמורות שונות מתיאטרון ירושלים, מאולם ימק"א ומבנייני האומה, שידורים שונים ברשת מורשת, רשת א', ורשת ב'.

ב-2016 פרש מעבודתו בקול ישראל כשנה לפני סגירת רשות השידור.

עם הקמת תאגיד השידור "כאן" התבקש לחזור וקרוא חדשות, ועשה כך במשך 3.5 שנים עד לפרישתו בסוף 2020.

במשך כל השנים עופרי מנגן באקורדיון וליווה להקות מחול ירושלמיות בסיורים רבים בחו"ל.

משתתף כאחד הסולנים ב"חבורת שוהם" בשיר על טווס הזהב של איציק מאנגר. החל מדקה 4:02

לעופרי בת אחת.

קישורים חיצוניים
----------------

* אלי אלון, דן עופרי פורש מקול ישראל, באתר News1 מחלקה ראשונה, 1 ביוני 2016